ddrg/super_eurlex huggingface dataset:
3)

Saastuneen vyöhykkeen ympärille määritetään puskurivyöhyke, jonka leveys on vähintään 500 metriä. Tällaiseen puskurivyöhykkeeseen on kuitenkin sisällytettävä ainoastaan makean veden vesistöt ja makean veden kyllästämät alueet. Kun saastuneeseen alueeseen sisältyy vesistön osa, puskurivyöhykkeeseen on sisällytettävä tällainen vesistö vähintään 1 000 metrin matkalta alavirtaan ja 500 metrin matkalta ylävirtaan siitä paikasta, jossa kyseisen organismin esiintyminen on vahvistettu.
(4)

Sellaisten langattomien laajakaistapalvelujen käyttäjät, joissa nykyisellään jo käytetään paritettua maanpäällistä 2 GHz taajuusaluetta yhdessä jäsenvaltiossa, voivat käyttää vastaavia palveluja missä tahansa muussa jäsenvaltiossa. Parittamattomalla taajuusalueella 1 900–1 920 MHz on kyllä myönnetty operaattoreille toimilupia monissa jäsenvaltioissa, mutta se on edelleen suurelta osin käyttämättä ja parittamattomalla taajuusalueella 2 010–2 025 MHz operaattoreilla on toimilupia vain muutamassa jäsenvaltiossa, eikä sitä käytetä.
(1)

Komissio voi asetuksen (EU) N:o 691/2011 8 artiklan 1 kohdan mukaisesti hyväksyä täytäntöönpanosäädöksiä poikkeusten myöntämiseksi jäsenvaltioille asetuksen (EU) N:o 691/2011 liitteissä tarkoitettujen siirtymäkausien ajaksi, jos kansallisiin tilastojärjestelmiin on tehtävä merkittäviä mukautuksia.
(9)

Arvioitaessa mitä pidetään asetuksessa (EU) N:o 1173/2011 tarkoitettuna alijäämää ja velkaa koskevien tietojen vääristelynä, EKT-95-kirjaussääntöjen virheellistä soveltamista ei tulisi pitää sellaisena, ellei se johdu tahallisesta tai törkeän tuottamuksellisesta laiminlyönnistä. Tämän päätöksen soveltamisen ulkopuolelle olisi lisäksi jätettävä tarkistukset, mukaan lukien merkittävät tarkistukset, jotka ovat johtuneet ajan myötä menetelmissä tapahtuneista muutoksista ja jotka on selvästi ja asianmukaisesti selitetty, vähäiset virheet sekä tapaukset, joissa asianomainen jäsenvaltio on itse ilmaissut epäselvyyden ja pyytänyt asetuksen (EY) N:o 479/2009 10 artiklan mukaisesti komissiolta (Eurostatilta) selvitystä.
(5)

Päätöksen 2010/381/EU antamisen jälkeen niiden vesiviljelytuotteista otettujen näytteiden, joissa jäsenvaltiot ovat havainneet kloramfenikolia, tetrasykliiniä, oksitetrasykliiniä ja klooritetrasykliiniä sekä nitrofuraanien metaboliitteja, määrä on vähentynyt. Sen vuoksi on aiheellista pienentää sitä lähetysten vähimmäisprosenttiosuutta, joka on testattava farmakologisesti vaikuttavien aineiden havaitsemiseksi.
2.

Euroopan unionin aluksille, joilla on tämän sopimuksen mukainen lupa kalastaa Kiribatin liittovaltion talousvyöhykkeellä, on päästettävä alukselle tarkkailijoita seuraavien edellytysten mukaisesti: A. Nuotta-alukset: Euroopan unionin nuotta-aluksilla on aina toimintaa Kiribatin talousvyöhykkeellä harjoittaessaan oltava Kiribatin kalastuksentarkkailijaohjelman mukaisesti hyväksytty tarkkailija, WCPFC:n alueellisen tarkkailijaohjelman (Regional Observer Program, WCPFC ROP) mukaisesti hyväksytty tarkkailija tai hyväksyttyjen tarkkailijoiden vastavuoroista hyväksymistä koskevan WCPFC:n ja IATTC:n yhteisymmärryspöytäkirjan mukaisesti hyväksytty IATTC:n tarkkailija. Asianomaisen aluksen omistajan tai hänen edustajansa on ilmoitettava Kiribatin kalastuksesta vastaavalle ministeriölle mahdollisimman pian tarkkailijan nimi ja se, minkä ohjelman mukainen hyväksyntä tarkkailijalla on. B. Pitkäsiima-alukset: a) Kiribatin kalastuksesta vastaava ministeriö määrittelee aluksella olevia tarkkailijoita koskevan ohjelman soveltamisalan vuosittain Kiribatin talousvyöhykkeellä luvan nojalla kalastavien alusten lukumäärän ja kalastuksen kohteena olevien kalakantojen tilan perusteella. Ministeriö päättää niiden alusten lukumäärän tai prosentuaalisen osuuden, joiden on otettava tarkkailija alukselle. Tämä perustuu WCPFC ROP -ohjelmaan, ja tarkkailijoiden lukumäärän on oltava kyseisessä ohjelmassa Kiribatin talousvyöhykkeelle vahvistetun lukumäärän mukainen. b) Kiribatin kalastuksesta vastaava ministeriö laatii luettelon aluksista, joille on tarkoitus ottaa tarkkailija, sekä luettelon tämän kohdan 2 A alakohdassa määritellyistä hyväksytyistä tarkkailijoista. Luettelot on pidettävä ajan tasalla. Ne on toimitettava Euroopan komissiolle heti, kun ne on laadittu, ja sen jälkeen joka kolmas kuukausi, jos niitä on päivitetty. c) Asianomaisen aluksen omistajan tai hänen edustajansa on toteutettava tarvittavat toimet Kiribatin tämän alakohdan a ja b alakohdan mukaisesti vahvistamien vaatimusten noudattamiseksi ja ilmoitettava Kiribatin kalastuksesta vastaavalle ministeriölle aikeestaan ottaa alukselleen tarkkailija viimeistään 15 päivää ennen tarkkailijan suunniteltua alukselle saapumista, ja kyseisen tarkkailijan nimi on ilmoitettava mahdollisimman pian. d) Kiribatin kalastuksesta vastaava ministeriö vahvistaa tarkkailijan aluksellaoloajan; tämä aika ei kuitenkaan yleensä saa olla pitempi, kuin tarkkailijan tehtävien suorittaminen edellyttää. Kiribatin kalastuksesta vastaava ministeriö ilmoittaa aluksellaoloajan varustajille tai näiden edustajille samalla, kun hän ilmoittaa kyseiselle alukselle otettavan tarkkailijan nimen.
(10)

Koska päinvastaisesta ei ole viitteitä, komissio katsoo sen vuoksi, että käytön rajoittaminen ammattikäyttäjiin on asianmukainen ja käytettävissä oleva riskinhallintatoimenpide lupien myöntämisessä difenakumia sisältäville tuotteille Saksassa. Tätä päätelmää vahvistavat Saksan esittämät perusteet siitä, että rotissa on havaittu difenakumin vastaista resistenssiä ja resistenssin arvellaan edelleen kehittyvän Saksassa ja että maassa on hyvin toimiva koulutettujen tuholaistorjujien ja luvan saaneiden ammattilaisten verkosto, jossa ovat mukana esimerkiksi ammatillista koulutusta saaneet maanviljelijät, puutarhurit ja metsänhoitajat; ehdotettu rajoitus ei siten ole esteenä infektion ehkäisylle.
a)

koostuu kiinteämääräisestä korvauksesta, joka on i) 8,5 euroa jokaisesta pikatestistä, joka on suoritettu asetuksen (EY) N:o 999/2001 12 artiklan 2 kohdan ja liitteessä III olevan A luvun I osan mukaisesti tai jota on käytetty kyseisen asetuksen liitteessä X olevassa C luvussa tarkoitettuna varmistustestinä; ii) 15 euroa jokaisesta pikatestistä, joka on suoritettu asetuksen (EY) N:o 999/2001 12 artiklan 2 kohdan, liitteessä III olevan A luvun II osan 1–5 kohdan ja liitteen VII vaatimusten mukaisesti; iii) 4 euroa jokaisesta suoritetusta genotyyppitestistä; iv) 120 euroa sellaisten erottelevien primaaristen molekyylitestien suorittamisesta, joita tarkoitetaan asetuksen (EY) N:o 999/2001 liitteessä X olevan C luvun 3 kohdan 2 alakohdan c alakohdan i alakohdassa; sekä v) 25 euroa jokaisesta asetuksen (EY) N:o 999/2001 liitteessä X olevassa C luvussa tarkoitetusta varmistustestistä, pikatestejä lukuun ottamatta;
(5)

Asetuksella (EU) N:o 1231/2010 on laajennettu sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (3) ja sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (4) säännösten soveltamisalaa koskemaan kolmansien maiden kansalaisia, joita kyseiset säännökset eivät jo koske yksinomaan heidän kansalaisuutensa vuoksi. Asetukseen (EU) N:o 1231/2010 sisältyy jo periaate, jonka mukaan albanialaisten työntekijöiden eri jäsenvaltioissa täyttyneet vakuutuskaudet lasketaan yhteen tiettyjä etuuksia koskevien oikeuksien osalta, kuten sopimuksen 48 artiklan 1 kohdan ensimmäisessä luetelmakohdassa määrätään.
(7)

Eurodac-järjestelmä ei ole osa Schengenin säännöstöä. Irlanti on osallistunut Eurodac-järjestelmän perustamista, toimintaa ja käyttöä koskevan neuvoston asetuksen (EY) N:o 2725/2000 (8) hyväksymiseen ja asetus sitoo sitä. Mitä tulee asetuksen (EU) N:o 1077/2011 Eurodac-järjestelmään liittyviin säännöksiin, Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan (N:o 21) 1 ja 2 artiklan mukaisesti Irlanti ei kuitenkaan osallistunut asetuksen (EU) N:o 1077/2011 hyväksymiseen eikä asetus näin ollen sido sitä eikä asetusta sovelleta siihen.
(8)

Asetuksella (EU) N:o 1231/2010 (4) on laajennettu sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (5) ja sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (6) soveltamisalaa koskemaan kolmansien maiden kansalaisia, joita kyseiset säännökset eivät koske yksinomaan heidän kansalaisuutensa vuoksi. Asetukseen (EU) N:o 1231/2010 sisältyy jo periaate, jonka mukaan turkkilaisten työntekijöiden eri jäsenvaltioissa täyttyneet vakuutuskaudet lasketaan yhteen tiettyjä etuuksia koskevien oikeuksien osalta, kuten lisäpöytäkirjan 39 artiklan 2 kohdassa määrätään.
(5)

Asetuksella (EU) N:o 1231/2010 on laajennettu sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (3) ja sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (4) säännösten soveltamisalaa koskemaan kolmansien maiden kansalaisia, joita kyseiset säännökset eivät jo koske yksinomaan heidän kansalaisuutensa vuoksi. Asetukseen (EU) N:o 1231/2010 sisältyy jo periaate, jonka mukaan kansalaisuudeltaan sanmarinolaisten työntekijöiden eri jäsenvaltioissa täyttyneet vakuutuskaudet lasketaan yhteen tiettyjä etuuksia koskevien oikeuksien osalta, kuten San Marinon kanssa tehdyn sopimuksen 21 artiklan 2 kohdassa määrätään.
(5)

Asetuksella (EU) N:o 1231/2010 on jo laajennettu sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (3) ja sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (4) säännösten soveltamisalaa koskemaan kolmansien maiden kansalaisia, joita kyseiset säännökset eivät jo koske yksinomaan heidän kansalaisuutensa vuoksi. Asetukseen (EU) N:o 1231/2010 sisältyy jo periaate, jonka mukaan montenegrolaisten työntekijöiden eri jäsenvaltioissa täyttyneet vakuutuskaudet lasketaan yhteen tiettyjä etuuksia koskevien oikeuksien osalta, kuten sopimuksen 51 artiklan 1 kohdan a alakohdassa määrätään.
(1)

Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4 päivänä joulukuuta 2007 annetussa komission asetuksessa (EY) N:o 1451/2007 (2) vahvistetaan luettelo tehoaineista, jotka on arvioitava sen selvittämiseksi, olisiko ne mahdollisesti lisättävä direktiivin 98/8/EY liitteeseen I, I A tai I B. Luettelossa on mukana bifentriini.
1.

Euroopan unioni tekee luetteloonsa seuraavat muutokset: Nimikkeiden 1602 3230, 1602 3290 ja 1602 39 sidottu tulli on 2 765 euroa tonnilta. Nimikettä 1602 3230 varten avataan 79 705 tonnin tariffikiintiö, josta 14 000 tonnia varataan Thaimaalle. Kiintiötulli on 10,9 prosenttia. Nimikettä 1602 3290 varten avataan 2 865 tonnin tariffikiintiö, josta 2 100 tonnia varataan Thaimaalle. Kiintiötulli on 10,9 prosenttia. Nimikettä 1602 3921 varten avataan Thaimaalle varattu 10 tonnin tariffikiintiö. Kiintiötulli on 630 euroa tonnilta. Nimikettä 1602 3929 varten avataan 13 720 tonnin tariffikiintiö, josta 13 500 tonnia varataan Thaimaalle. Kiintiötulli on 10,9 prosenttia. Nimikettä 1602 3940 varten avataan 748 tonnin tariffikiintiö, josta 600 tonnia varataan Thaimaalle. Kiintiötulli on 10,9 prosenttia. Nimikettä 1602 3980 varten avataan 725 tonnin tariffikiintiö, josta 600 tonnia varataan Thaimaalle. Kiintiötulli on 10,9 prosenttia.
(11)

Jos määräykset eivät enää sido Yhdistynyttä kuningaskuntaa ja/tai Irlantia osana Euroopan unionia mainitussa pöytäkirjassa N:o 21 olevan 4 a artiklan mukaisesti, Euroopan unionin on yhdessä Yhdistyneen kuningaskunnan ja/tai Irlannin kanssa välittömästi ilmoitettava Keski-Amerikka-osapuolelle niiden asemaa koskevasta muutoksesta. Sen jälkeen sopimuksen määräykset sitovat niitä erillisesti. Sama koskee myös Tanskaa mainittuihin sopimuksiin liitetyn, Tanskan asemaa koskevan pöytäkirjan N:o 22 mukaisesti,
(6)

Espanja esittää myös tilastotietoja, joiden mukaan Espanjassa asuvien romanialaisten lukumäärä on kasvanut edelleen (huolimatta rajoituksista, joita on sovellettu romanialaisten työntekijöiden vapaaseen pääsyyn työmarkkinoille) siten, että heidän lukumääränsä oli 913 405 syyskuussa 2012; sosiaaliturvajärjestelmien rahoitukseen osallistuvien Romanian kansalaisten osuus on laskussa; työnhakijoiksi rekisteröityneiden ja työttömyysetuuksia saavien Romanian kansalaisten lukumäärät ovat suhteellisen korkeita vaikkakin laskussa ja heidän työttömyysasteensa on keskimääräistä korkeampi. Espanja toteaa, että nykyinen työmarkkinatilanne heikentää maan kykyä ottaa vastaan uusia työntekijävirtoja Romaniasta.
(10)

Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) 75 artiklan sekä Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (6) 90 artiklan 1 kohdan mukaisesti toimielin tai viranomaiset, joille on siirretty päätöstä koskeva toimivalta, tekevät ennen menoihin sitoutumista rahoituspäätöksen, jossa määritetään menoja aiheuttavan toiminnan keskeiset osat.
(30)

Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (8) 75 artiklan sekä Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (9) 90 artiklan 1 kohdan mukaisesti toimielin, jolle on siirretty päätöstä koskeva toimivalta, tekee ennen menoihin sitoutumista rahoituspäätöksen, jossa määritetään menoja aiheuttavan toiminnan keskeiset osat.
(6)

Portugali on toimittanut muutetun ohjelman naudan luomistaudin, naudan tuberkuloosin ja bluetongue-taudin hävittämistä varten. Yhdistynyt kuningaskunta on toimittanut muutetun ohjelman naudan tuberkuloosin hävittämistä varten. Espanja on toimittanut muutetun ohjelman lampaan ja vuohen luomistaudin sekä bluetongue-taudin hävittämistä varten. Slovenia on toimittanut muutetun ohjelman klassisen sikaruton valvontaa ja seurantaa varten. Italia ja Kreikka ovat toimittaneet tarttuvia spongiformisia enkefalopatioita, naudan spongiformista enkefalopatiaa sekä scrapieta koskevat muutetut ohjelmat, ja Bulgaria on toimittanut muutetun ohjelman raivotaudin hävittämistä varten.
(4)

Itävallassa on ollut tiettyjä fluorattuja kasvihuonekaasuja koskevia kansallisia säännöksiä jo vuodesta 2002 lähtien. Itävallan tasavalta antoi tietyistä fluoratuista kasvihuonekaasuista annetun asetuksen (EY) N:o 842/2006 9 artiklan 3 kohdan b alakohdan mukaisesti komissiolle 29 päivänä kesäkuuta 2007 tiedoksi vuonna 2002 antamansa kansalliset säännökset (Itävallan maa- ja metsätalous-, ympäristö- ja vesihuoltoministeriön määräys BGBl. II N:o 447/2002 fluorihiilivetyjen (HFC), perfluorihiilivetyjen (PFC) ja rikkiheksafluoridin (SF6) kielloista ja rajoituksista, julkaistu Itävallan virallisessa lehdessä 10 päivänä joulukuuta 2002), sellaisina kuin ne ovat muutettuina 21 päivänä kesäkuuta 2007 annetulla määräyksellä BGBl. II No 139/2007, jäljempänä ’määräys’.
(1)

Direktiivin 2008/106/EY mukaan jäsenvaltiot voivat päättää kelpuuttaa kolmansien maiden myöntämät merenkulkijoiden pätevyyskirjat edellyttäen, että komissio on tunnustanut kyseisen kolmannen maan. Kyseisten kolmansien maiden on täytettävä kaikki vaatimukset, jotka sisältyvät Kansainvälisen merenkulkujärjestön (IMO) kansainväliseen merenkulkijoiden koulutusta, pätevyyskirjoja ja vahdinpitoa koskevaan vuoden 1978 yleissopimukseen (STCW-yleissopimus), sellaisena kuin se on tarkistettuna vuonna 1995.
(6)

Irlanti, Espanja, Ranska, Malta ja Portugali ovat myös esittäneet vuoden 2012 vuotuiset talousarvioennusteensa neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä kalastusta koskevien perustietojen keruusta ja hallinnasta jäsenvaltioille aiheutuvien menojen osalta 3 päivänä marraskuuta 2008 annetun komission asetuksen (EY) N:o 1078/2008 (6) 2 artiklan 2 kohdan mukaisesti. Komissio on arvioinut jäsenvaltioiden vuotuiset talousarvioennusteet asetuksen (EY) N:o 1078/2008 4 artiklan mukaisesti ottamalla huomioon kansallisiin ohjelmiin hyväksytyt muutokset asetuksen (EY) N:o 199/2008 6 artiklan 3 kohdan mukaisesti.
(4)

Espanja esitti 28 päivänä joulukuuta 2011 hakemuksen EGR:n varojen käyttöönottamiseksi 878 työntekijän vähennysten vuoksi, jotka on toteutettu Galician NUTS II -alueella (ES11), NACE Rev. 2:n kaksinumerotason 25 (metallituotteiden valmistus (pl. koneet ja laitteet)) piirissä toimivissa 35 yrityksessä, ja täydensi hakemusta lisätiedoin 28 päivään toukokuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 029 235 euroa.
(4)

Alankomaat esitti 15 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yhdellä NUTS II -alueella, Gelderlandissa (NL22), NACE Rev. 2:n kaksinumerotason 41 (talonrakentaminen) piirissä toimivissa 54 yrityksessä, ja täydensi hakemusta lisätiedoin 11 päivään kesäkuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 898 594 euroa.
(4)

Alankomaat esitti 28 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yrityksessä nimeltä Zalco Aluminium Zeeland Company NV ja kahdessa tavarantoimittajayrityksessä (ECL Services Netherlands bv ja Start), ja täydensi hakemusta lisätiedoin 18 päivään kesäkuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 494 008 euroa.
(4)

Espanja esitti 28 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu NUTS II -alueella, Aragonian itsehallintoalueella (ES24), NACE Rev. 2:n kaksinumerotason 41 (talonrakentaminen) piirissä toimivissa 377 yrityksessä, ja täydensi hakemusta lisätiedoin 23 päivään maaliskuuta 2012 asti. Hakemus on asetuksen (EY) N:o 1927/200610 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 300 000 euroa.
(1)

Euroopan jälleenrakennus- ja kehityspankki (European Bank for Reconstruction and Development), jäljempänä ’EBRD’, on perustamisestaan vuonna 1991 alkaen avustanut Keski- ja Itä-Euroopan valtioita niiden siirtymisessä avoimeen markkinatalouteen sekä yksityisen aloitteellisuuden ja yrittäjätoiminnan edistämisessä. EBRD:n maantieteellistä toiminta-aluetta olisi laajennettava eteläiselle ja itäiselle Välimerelle vastaavien tavoitteiden edistämiseksi. Vastauksena eteläisen ja itäisen Välimeren maiden taloudelliseen ja poliittiseen tilanteeseen EBRD on laatinut toimintansa aloittamista koskevan uuden vaiheittaisen linjauksen, jossa otetaan huomioon alueen erityispiirteet.
(4)

Espanja esitti 28 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yhdellä NUTS II -alueella, Valencian itsehallintoalueella (Comunidad Valenciana, ES52), NACE Rev. 2:n kaksinumerotason 15 (nahan ja nahkatuotteiden valmistus) piirissä toimivissa 146 yrityksessä, ja täydensi hakemusta lisätiedoin 23 päivään helmikuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 631 565 euroa.
(4)

Espanja esitti 1 päivänä heinäkuuta 2011 hakemuksen EGR:n varojen käyttöönottamiseksi 1 138 työntekijän vähentämisen vuoksi, jotka on toteutettu NUTS II -alueella, Valencian itsehallintoalueella (Comunidad Valenciana, ES52), NACE Rev. 2:n kaksinumerotason 41 (talonrakentaminen) piirissä toimivissa 513 yrityksessä, ja täydensi hakemusta lisätiedoin 25 päivään marraskuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 642 030 euroa.
(3)

Valvontakomiteaan 30 päivästä marraskuuta 2005 nimitettyjen jäsenten toimikausi on päättynyt. Asetusten (EY) N:o 1073/1999 ja (Euratom) N:o 1074/1999 11 artiklan 4 kohdan mukaisesti kun jäsenten toimikausi päättyy, he jatkavat tehtävässään, kunnes valvontakomitean uusien jäsenten nimitysmenettely on saatettu päätökseen. Uudet jäsenet olisi tämän vuoksi nimitettävä mahdollisimman pian,
(4)

Italia esitti 7 päivänä helmikuuta 2011 hakemuksen EGR:n varojen käyttöönottamiseksi työntekijöiden vähentämisten vuoksi, jotka on toteutettu Trentino-Alto Adige/Südtirolin NUTS II -alueella (ITD1 ja ITD2) NACE Rev. 2:n kaksinumerotason 41 (talonrakentaminen) piirissä toimivissa 323 yrityksessä, ja täydensi hakemusta lisätiedoin 6 päivään heinäkuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 3 918 850 euroa.
(4)

Portugali esitti 6 päivänä kesäkuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu Norten (PT11) ja Centron (PT16) NUTS II -alueilla, NACE Rev. 2:n kaksinumerotason 29 (moottoriajoneuvojen, perävaunujen ja puoliperävaunujen valmistus) piirissä toimivissa kolmessa yrityksessä, ja täydensi hakemusta lisätiedoin 18 päivään heinäkuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 518 465 euroa.
”Hangzhou Bluesun New Material Technology Co. Ltd

B824”
(6)

Välimeren vyöhykkeen luonnonmaantieteellisellä alueella olevista yhteisön tärkeinä pitämistä alueista tehty luettelo on päivitettävä myös siksi, että voidaan ottaa huomioon unionin alustavan luettelon ja sen viiden ensimmäisen päivityksen hyväksymisen jälkeen mahdollisesti tapahtuneet muutokset jäsenvaltioiden toimittamissa alueita koskevissa tiedoissa. Välimeren vyöhykkeen luonnonmaantieteellisellä alueella olevista yhteisön tärkeinä pitämistä alueista tehtävä päivitetty luettelo on tässä mielessä konsolidoitu versio Välimeren vyöhykkeen luonnonmaantieteellisellä alueella olevista yhteisön tärkeinä pitämistä alueista tehdystä luettelosta. On muistettava, että direktiivin 92/43/ETY 4 artiklan 4 kohdasta ja 6 artiklan 1 kohdasta johtuvia velvoitteita olisi sovellettava kaikkiin alueisiin, jotka sisältyvät tähän päätökseen, mahdollisimman pian ja enintään kuuden vuoden kuluessa siitä, kun on hyväksytty se luettelo yhteisön tärkeinä pitämistä alueista, johon kyseinen alue on alun perin sisällytetty.